
PROIECT DE HOTĂRÂRE

privind actualizarea documentaţiei tehnico-economice și a indicatorilor tehnico-economici aferenți obiectivului de investiţie din cadrul proiectului „Creșterea eficienței energetice prin reabilitare termică construcții și instalații la Colegiul Tehnic “Henri Coandă” - faza D.A.L.I.   
în conformitate cu prevederile ghidului solicitantului PNRR 2020-2026, C5 -Valul renovării și a modificărilor legislative

Consiliul Local al Municipiului Timişoara

Având în vedere Referatul de aprobare nr. TMI 2023-000743/24.05.2023 privind oportunitatea proiectului de hotărâre a Primarului Municipiului Timişoara -  domnul Dominic Fritz;

Având în vedere Raportul de specialitate nr. 000743/24.05.2023 al Direcției Incubator de Proiecte din cadrul Primăriei Municipiului Timișoara;

Având în vedere avizul Direcţiei Economice nr. TIMI2023-000743/25.05.2023;

Având în vedere avizul Serviciului Juridic Anexă la Raportul de specialitate nr. TMI2023-000743/24.05.2023; 
Având în vedere avizul CTE  nr. 7/10.05.2023;

Având în vedere Avizul Comisiei pentru administrație locală, juridică, ordine publică, drepturile omului și probleme ale minorităților și Procesele Verbale de avizare ale Comisiei pentru dezvoltare urbanistică, amenajarea teritoriului și patrimoniu, Comisiei pentru administrarea domeniului public și privat, servicii publice și comerț, regii autonome și societăți comerciale și Comisiei pentru cultură, știință, învățământ, sănătate, protecție socială, turism, ecologie, sport și culte din cadrul Consiliului Local al Municipiului Timișoara;
Luând în considerare Hotărârea Consiliului Local nr. 326/14.06.2019 privind aprobarea documentaţiei tehnico-economice - faza D.A.L.I., a indicatorilor tehnico-economici şi a anexei privind descrierea sumară a investiţiei, pentru obiectivul „Creşterea eficienţei energetice prin reabilitare termică constructii şi instalaţii la COLEGIUL TEHNIC „HENRI COANDĂ”;

     Luând în considerare Hotărârea Consiliului Local nr. 402/04.11.2021 prin care s-a actualizat documentaţia tehnico-economică - faza D.A.L.I. și indicatorii tehnico - economici pentru obiectivul de investiție publică „Creşterea eficienţei energetice prin reabilitare termică construcții şi instalații la Colegiul Tehnic Henri Coandă” și a cheltuielilor legate de proiect în vederea accesării fondurilor nerambursabile din Fondul de Mediu;  
Având în vedere Ordinul Ministerului Dezvoltării, Lucrărilor Publice și Administrației nr. 440 din 24 martie 2022, publicat în Monitorul Oficial, Partea I, nr. 286 din 25 martie 2022, privind aprobarea ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.1/1, componenta 5 - Valul renovării, axa 2 - Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice a clădirilor publice;

În baza HG nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

    În baza prevederilor Legii nr. 273/2006 privind finanțele publice locale cu modificările si completările ulterioare;
    În conformitate cu prevederile art. 129, alin. (2), lit. b), alin. (4), lit. d),  alin. (7), lit. a),  din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

    În temeiul art. 196, alin. (1), lit. a) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;
H O T Ă R Ă Ş T E :

Art. 1 (1) Aprobarea actualizării documentaţiei tehnico-economice și a indicatorilor tehnico-economici aferenți obiectivului de investiţie din cadrul proiectului „Creșterea eficienței energetice prin reabilitare termică construcții și instalații la Colegiul Tehnic “Henri Coandă” faza D.A.L.I., în conformitate cu prevederile ghidului solicitantului PNRR 2020-2026, C5 Valul Renovării și a modificărilor legislative;

           (2) Indicatorii tehnico-economici ai obiectivului de investiție, aprobați prin HCL nr.326/2019 și actualizați prin HCL nr. 402/2021 se modifică corespunzător, conform Anexei 1 la hotărârea de consiliul local. 

Art. 2: Aprobarea bugetului total al proiectului în valoare de 33.472.508,33 lei (inclusiv TVA), din care: 

(1) Suma de 19.711.713,10 lei reprezintă cheltuieli eligible, respectiv: 

· 16.577.849,92 lei reprezintă valoarea finanțării din PNRR; 
· 3.133.863,18 lei reprezintă TVA aferentă cheltuielilor eligible, ce va fi rambursat de la Bugetul de stat. 
(2) Suma de 13.760.795,23 lei reprezintă cheltuieli neeligibile, respectiv:
· 11.591.549, 90 lei reprezintă valoare fără TVA;
· 2.169.245,33 lei reprezintă valoare TVA.
Art. 3: Cu aducerea la îndeplinire a prezentei hotărâri se încredințează Direcției Incubator de Proiecte din cadrul Primăriei Municipiului Timișoara. 

Art. 4: Prezenta hotărâre se publică în Buletinul Informativ al Primăriei Municipiului Timișoara și pe site-ul propriu şi totodată, se comunică:

- Instituției Prefectului - Județul Timiș;

- Primarului Municipiului Timișoara;
-Direcțiilor, Serviciilor, Birourilor, Compartimentelor din cadrul aparatului de specialitate al Primarului;

- Mass-media locale.

